બાળપણમાં એક બાળક બહુ હેરાન-પરેશાન રહેતો હતો. તેના માતાપિતા દરરોજ 18 કલાક કામ કરતા હતા. રાતદિવસ કાળી મજૂરી કરવા છતાં માતાપિતા ઘણી વખત પોતાના બાળકો પેટ ભરીને ભોજન કરાવી શકતા નહોતા. જો કોઈ દિવસ માતા-પિતા કામ પર ન જાય તો આખા કુટુંબને ઉપવાસ કરવો પડતો હતો. ઘરમાં કુલ 10 લોકો હતો – માતાપિતા અને 8 બાળકો. 8 ભાઈ-બહેનોમાં આ બાળકનો નંબર પાંચમો હતો. આઠેય ભાઈબહેન હંમેશા મેલા અને ફાટેલા કપડાં પહેરતાં હતાં. દરેક જગ્યાએ ખુલ્લાં પગે જતાં હતાં. આ બાળકો સ્વપ્નો જોતા હતા, પણ તેમનું સ્વપ્ન હતું – પેટ ભરીને ભોજન, પહેરવા સારાં કપડાં અને પગમાં વારંવાર કાંટા ન વાગે એટલે ચપ્પલ.